REPUBLIKA HRVATSKA

OSNOVNA ŠKOLA HRVATSKI LESKOVAC

HRVATSKI LESKOVAC, PILINKA 2

Hrvatski Leskovac, 30.8.2024.

**ZAKLJUČCI**

s dvadesetisedme sjednice Školskog odbora OŠ Hrvatski Leskovac

održane 30. kolovoza 2024. putem videopoziva

Nazočni članovi:

*Kristina Puklin*, predstavnica Učiteljskog vijeća i predsjednica Školskog odbora

*Milan Pleša*, predstavnik Učiteljskog vijeća i zamjenik predsjednice Školskog odbora

*Vanja Horvat*, predstavnica Radničkog vijeća

*Ivona Čuturić*, predstavnica roditelja

Odsutni članovi:

do dana sjednice osnivač nije imenovao svoje predstavnike

Prisutne osobe bez prava odlučivanja:

*Davor Kovačić*, ravnatelj školske ustanove

Predsjednica otvara sjednicu s početkom u 11:00 sati i utvrđuje kvorum.

Napominje kako će ona voditi zapisnik budući da tajnica koristi godišnji odmor.

Nadalje, predsjednica Školskog odbora predlaže sljedeći izmijenjeni dnevni red:

1. Usvajanje zapisnika s prethodne sjednice

2. Izvješće ravnatelja o rezultatima odgojno-obrazovnog rada u šk.g. 2023./2024.

3. Izvješće ravnatelja o provođenju preventivnih programa, stanju sigurnosti i mjerama poduzetim u cilju zaštite prava učenika u šk.g. 2023./2024.

4. Osnivanje debatnog kluba, voditelj: Hrvoje Kuveždić

5. Suglasnost za sklapanje ugovora o radu (povećanje satnice) te procjena radne sposobnosti (spremačice i Mrvić P.)

6. Razno

*Školski odbor jednoglasno usvaja predloženi dnevni red.*

**Ad 1) Usvajanje zapisnika s 26. sjednice**

Školski odbor *jednoglasno usvaja zapisnik*.

**Ad 2) Izvješće ravnatelja o rezultatima odgojno-obrazovnog rada u šk.g. 2023./2024.**

Predsjednica Šk.odbora daje riječ ravnatelju radi prezentacije izvješća, koji je poslan svim članovima e-mailom i nalazit će se u prilogu ovog zapisnika.

Ravnatelj izvještava Školski odbor o odgojno-obrazovnom uspjehu:

Ukupna prosječna ocjena svih razreda (1.-8.) iznosi 4,42.

*Školski odbor jednoglasno usvaja predstavljeno im izvješće.*

**Ad 3)** **Izvješće ravnatelja o provođenju preventivnih programa, stanju sigurnosti i mjerama poduzetim u cilju zaštite prava učenika u šk.g. 2023./2024.**

Predsjednica Šk.odbora daje riječ ravnatelju radi prezentacije izvješća, koji je poslan svim članovima e-mailom i nalazit će se u prilogu ovog zapisnika.

Ravnatelj detaljno izvještava Školski odbor o svim preventivnim mjerama koje su poduzete te o stanju sigurnosti, a sve u cilju zaštite prava učenika.

*Školski odbor jednoglasno usvaja predstavljeno im izvješće.*

**Ad 4)** **Osnivanje debatnog kluba, voditelj: Hrvoje Kuveždić**

Predsjednica Šk.odbora postavlja pitanje svim članovima Školskog odbora jesu li pročitali Plan i program rada Debatnog kluba, na što svi jednoglasno kažu da jesu i da *usvajaju isti.*

*Zadužuje se Hrvoje Kuveždić da u najkraćem mogućem roku dostavi ravnatelju plan aktivnosti za prvo polugodište, na koji način će učenici biti pozvani da sudjeluju u klubu, kako će se točno isti formirati (INA?) i tko sve od učitelja će mu u istome pomagati. Predsjednica predlaže suradnju sa Sandrom Kovačević budući da već provodi INA-u ,,Građanski odgoj'' u sklopu kojeg je uobičajen debatni klub.*

*Shodno navedenom, Hrvoje Kuveždić zadužuje se sa neposrednim odgojno-obrazovnim radom kao voditelj kluba.*

**Ad 5) Suglasnost za sklapanje ugovora o radu (povećanje satnice) te procjena radne sposobnosti (spremačice i Mrvić P.)**

Predsjednica Školskog odbora obavještava Školski odbor o svim poduzetim radnjama u svezi zapošljavanja a o čemu ju je obavijestila tajnica kako slijedi:

* dana 26.8.2024. objavljeni su na Burzi rada, na web stranici i na oglasnoj ploči Škole natječaji za popunu radnih mjesta ''Voditelj/ica računovodstva'' (zamjena za porodiljni za Nikolinu V.) i ''Spremač/ica'' (2 izvršiteljice na neodređeno i puno radno vrijeme) te na Burzi rada oglas za sklapanje ugovora o radu do 60 dana za ''Učitelj/ica edukator/ica rehabilitator/ica'' (novootvoreno radno mjesto) te za ''Učitelj/ica predmetne nastave (Fizika)'' (zamjena za neplaćeni dopust od godinu dana – Dina Dimić), do dobivanja suglasnosti Gradskog ureda za obrazovanje za raspisivanje natječaja
* Natječaj za ''Kuhar/ica'', ''Učitelj/ica prirode, biologije i kemije'' te ''Učitelj/ica fizike'' bit će objavljen nakon dobivanja suglasnosti Gradskog ureda za obrazovanje za raspisivanje natječaja. Poslove učitelja prirode, biologije i kemije do natječaja obavljat će Marija Zrnić.
* Javni poziv za pomoćnike u nastavi, prema uputi Gradskog ureda za obrazovanje objavljen je na Burzi rada, web stranici Škole i na oglasnoj ploči 24.7.2024. godine. Razgovori za posao obavljeni su 29.8.2024. od strane Povjerenstva u sastavu Margerite Kljajić, Nikoline Popić Burić, Ružice Budimir te Borne Udatnyja
* Izmjene ugovora o radu radi reorganizacije poslova i preraspodjele istih u zaduženjima od 2.9. imat će sljedeći učitelji: Renata Ivoš-Krajina (Puno radno vrijeme), Petra Mrvić (24 sata), Elija Popović (22 sata) i Mateja Plavec (27 sati) te će se novoj učiteljici fizike dodati zadruga pa će imati 20 umjesto 16 sati kojih je imala Dimić Dina. *Ravnatelj moli suglasnost Školskog odbora za sklapanje ugovora o radu s prethodno navedenim djelatnicima i tjednim radnim vremenom. Školski odbor jednoglasno daje suglasnost.*

Izabrano je 7 najboljih kandidata s kojima će se od 9.9.2024. sklopiti ugovor o radu na određeno vrijeme: popis 7 najboljih kandidata nalazi se na Rang listi u privitku ovog Zapisnika.

Ravnatelj traži suglasnost za sklapanje ugovora o radu. *Školski odbor jednoglasno daje suglasnost.*

Predsjednica Školskog odbora traži procjenu radne sposobnosti za kandidate koje će Povjerenstvo za zapošljavanje odabrati za popunu radnog mjesta ''Spremač/ica'' iz razloga što je fizička odnosno zdravstvena sposobnost vrlo bitno za obavljanje poslova ovog radnog mjesta i zato što su trenutno zaposlene spremačice često na bolovanju. *Školski odbor upućuje kandidatkinje koje će biti odabrane na procjenu radne sposobnosti prije početka rada.*

Predsjednica traži i procjenu radne sposobnosti za Petru Mrvić budući da je često na bolovanju i budući da je kontrola opravdanosti bolovanja utvrdila da je bolovanje opravdano. *Školski odbor upućuje učiteljicu predmetne nastave, Petru Mrvić, na procjenu radne sposobnosti.*

**Ad 6) Razno**

Dovršeno u 11,30 sati.

Zapisničarka

Kristina Puklin